روسیانین سیبیر بؤلگه‌سیندکی ویروس‌لاری تدقیق ائدن مرکزده پارتلاییشین باش وئرمه‌سی سببیندن تهلوکه‌لی ویروس‌لارین اطرافا یاییلدیغی ادعا ائدیلدی.
بو باره‌ده خبرلری روسیا مطبوعاتی یایدی.
خبرلره گؤره، نووسیبیرسک ویلایتی‌نین کولتسووو بؤلگه‌سیندکی وکتور دؤولت ویرولوژی و بیوتکنولوژی تدقیقات مرکزینده تیکینتی زامانی گاز پارتلاییشی اولوب.
پارتلاییشین سببی هله معین ائدیلمه‌ییب.
روسیا ایستینتاق کومیته‌سی ایشله علاقه‌دار تحقیقاتا باشلاییب.
روسیا حکومتی ایسه بو حادثه‌نین حیات اوچون هئچ بیر تهلوکه یاراتمادیغینی بیلدیریر.
تدقیقات مرکزینده پارتلاییش 3 گون اول باش وئریب. پارتلاییشدا بیر نفر یارالانیب.
قئید ائدک کی، وکتور دؤولت ویرولوژی و بیوتکنولوژی تدقیقات مرکزی دونیانین ابولا، وبا و چیچک ویروس‌لاری‌نین ساخلانیلدیغی نادیر تاسیس لردن بیری‌دیر.
